CELEX: 31995D0084
Language: ro
Date: 1995-03-20 00:00:00
Title: Decizia Comisiei din 20 martie 1995 privind punerea în aplicare a anexei la Regulamentul (CEE) nr. 2930/86 al Consiliului de definire a caracteristicilor navelor de pescuit

04/Volumul 02
            
            
               RO
            
            
               Jurnalul Ofícial al Uniunii Europene
            
            
               235
            
         31995D0084
   
               L 067/33
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 20 martie 1995
   privind punerea în aplicare a anexei la Regulamentul (CEE) nr. 2930/86 al Consiliului de definire a caracteristicilor navelor de pescuit
   (95/84/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2930/86 al Consiliului, din 22 septembrie 1986, de definire a caracteristicilor navelor de pescuit (1), modificat prin Regulamentul (CE) nr. 3259/94 (2) și în special de articolul 4 și anexă,
   întrucât trebuie luate în considerare situațiile din diferitele state membre, în ceea ce privește procedurile și metodele de măsurare a tonajului flotei lor;
   întrucât noile termene acordate de Consiliu pentru a permite remăsurarea navelor mici de pescuit cu o lungime mai mică de 24 metri trebuie utilizate pentru aplicarea gradată și echilibrată a formulelor și operațiunilor care au legătură cu remăsurarea; întrucât de aici înainte trebuie stabilite obiective intermediare anuale, în așa fel încât aceste operațiuni să fie aplicate gradat;
   întrucât, în acest timp, este necesară existența estimărilor tonajului brut al flotei comunitare înainte de termenul stabilit pentru revizuirea intermediară a programelor multianuale de orientare din perioada 1993-1996, adoptate prin deciziile Comisiei (3);
   întrucât raționalizarea la nivelul fiecărui stat membru și armonizarea la nivel comunitar a unităților de măsură a tonajului constituie condiții de aplicare efectivă a programelor multianuale de orientare a flotei pentru perioada 1993-1996, în condițiile de transparență necesare pentru a asigura respectarea obiectivelor;
   întrucât măsurile stipulate de prezenta Decizie sunt conforme cu avizul Comitetului de gestionare a pescuitului și acvaculturii,
   ADOPTĂ PREZENTA DECIZIE:
   Articolul 1
   Valorile funcțiilor a1, a2 și a3 prevăzute în anexa Regulamentului (CEE) nr. 2930/86 se stabilesc în conformitate cu tabelele din anexa I la prezenta Decizie.
   Articolul 2
   Fiecare stat membru va trimite Comisiei, înainte de 15 martie 1995, listele cu navele pe segmente din programul lor multianual de orientare, menționând tonajul brut (GT) măsurat în cazul navelor cu o lungime de peste 24 metri între axele perpendiculare și care nu efectuează călătorii internaționale și estimat în cazul navelor cu o lungime mai mică de 24 metri între perpendiculare.
   Articolul 3
   Colectarea parametrilor Convenției de la Londra din 1969 și aplicarea lor la navele mici care au o lungime totală de sub 15 metri și pentru care parametrii Bi și Ti nu sunt disponibili, va fi executată în mod progresiv conform planificării de la anexa II.
   Remăsurarea efectivă a navelor cu lungimea totală cuprinsă între 15 și 24 metri între perpendiculare conform dispozițiilor Convenției de la Londra este executată progresiv, în conformitate cu planificarea din anexa III.
   În acest scop, fiecare stat membru poate stabili listele cu navele selecționate în funcție de vechimea lor sau de orice alt parametru pertinent aflat la libera sa alegere, astfel încât aceste scadențare să fie respectate.
   Articolul 4
   Listele cu navele la care se face referire la articolele 2 și 3 deopotrivă cu datele referitoare la tonajele brute aferente acestor liste vor fi comunicate Comisiei în conformitate cu articolele 3, 8 și 9 din Regulamentul (CE) nr. 109/94 (4) al Comisiei. Numărul intern al fiecărei nave este comunicat împreună cu aceste liste.
   Orice modificare a caracteristicilor fizice ale unei nave, atunci când această modificare intervine în timpul perioadelor de remăsurare și când această modificare ar putea antrena o variațiune a capacității navei (tonajul brut) în sensul Convenției de la Londra, va fi comunicată Comisiei de către statul membru, indicându-se valorile capacității înainte și după modificare.
   În cazul navelor cu o lungime mai mică de 15 metri, aceste valori ale tonajului sunt calculate folosind formula din Regulamentul (CE) nr. 3259/94 al Consiliului și din anexa la prezenta decizie. În cazul navelor cu o lungime egală sau mai mare de 15 metri, aceste valori ale tonajului sunt calculate conform dispozițiilor Convenției de la Londra.
   Articolul 5
   Prezenta decizie se adresează statelor membre.
   
      Adoptată la Bruxelles, 20 martie 1995.
      
         
            Pentru Comisie
         
         Emma BONINO
         
         
            Membru al Comisiei
         
      
   
   
      (1)  JO L 274, 25.9.1986, p. 1.
   
      (2)  JO L 339, 29.12.1994, p. 11.
   
      (3)  JO L 401, 31.12.1992, p. 3 și următoare.
   
      (4)  JO L 19, 22.1.1994, p. 5.
   ANEXA I
   VALOAREA FUNCȚIILOR a1, a2 ȘI a3
   
   
               1.
            
            
               
                  Nave noi cu o lungime totală sub 15 metri și navele în curs de utilizare cu o lungime totală sub 15 metri pentru care sunt disponibili parametrii Convenției de la Londra
               
               a1 = 0,5194 + 0,0145 Loa (dar nu mai mic de 0,6)
            
         
               2.
            
            
               
                  Nave în curs de utilizare cu o lungime de gabarit mai mică de 15 metri pentru care nu sunt disponibili parametrii Convenției de la Londra
               
               a2= 0,4974 + 0,0255 Loa (dar nu mai mic de 0,6)
               În cazul Spaniei, Italiei și Greciei, țări pentru care nu sunt disponibili parametrii care se regăsesc în Convenția de la Oslo pentru estimarea tonajului brut care folosește a2 în formula care apare în formula reluată în anexa 1 din Regulamentul (CE) nr. 3259/94 al Consiliului , se aplică dispozițiile următoare:
               
                           —
                        
                        
                           Spania:
                           parametrii Convenției de la Oslo se vor estima pornind de la parametrii naționali disponibili;
                        
                     
                           —
                        
                        
                           Italia/Grecia:
                           Grecia și Italia vor elabora formule de estimare a tonajului brut pe baza parametrilor naționali disponibili în prezent.
                        
                     Spania, Italia și Grecia vor înlocui progresiv estimările tonajelor obținute pe această cale cu tonajul calculat prin funcția a1, conform ritmului prevăzut la anexa II cu privire la aplicarea parametrilor Convenției de la Londra la această categorie de nave.
            
         
               3.
            
            
               
                  Nave în curs de utilizare cu o lungime cuprinsă între 15 m, lungimea totală, și 24 m între perpendiculare
               
               a3 = 0,3097 Bi/Ti + Loa (Y- 1900) / 2767- C (dar nu poate fi mai mică de 0,65 sau mai mare de 1,45)
               unde Y este anul de construcție a navei, care nu poate fi anterior anului 1950 iar Bi și Ti sunt lățimea și înălțimea carcasei așa cum sunt definite de Convenția de la Oslo. Ajustarea complementară C are valorile următoare:
               
                           — Belgia
                        
                        
                           0,35;
                        
                     
                           — Germania
                        
                        
                           0,34;
                        
                     
                           — Franța (Atlantic)
                        
                        
                           0,19;
                        
                     
                           — Țările de Jos
                        
                        
                           0,27;
                        
                     
                           — Regatul Unit
                        
                        
                           0,21;
                        
                     
                           — Irlanda
                        
                        
                           0,21;
                        
                     
                           — Danemarca
                        
                        
                           0,10;
                        
                     
                           — Franța (Mediterana)
                        
                        
                           0,46;
                        
                     
                           — Grecia
                        
                        
                           0,63;
                        
                     
                           — Portugalia
                        
                        
                           0,46;
                        
                     
                           — Spania
                        
                        
                           0,36.
                        
                     Pentru Spania și Italia, țări pentru care nu sunt disponibili parametrii Convenției de la Oslo pentru estimarea tonajului brut care utilizează a3 în formula care apare în formula reluată din anexa I la Regulamentul (CE) nr. 3259/94 al Consiliului, se aplică dispozițiile următoare:
               
                           —
                        
                        
                           Spania:
                           parametrii Convenției de la Oslo se vor estima pe baza parametrilor naționali disponibili în prezent;
                        
                     
                           —
                        
                        
                           Italia:
                           Italia va elabora formule de estimare a tonajului brut pe baza parametrilor naționali disponibili în prezent.
                        
                     Estimările și formulele elaborate de Spania, Grecia și Italia și menționate la punctele 2 și 3 se vor trimite spre aprobare Comisiei și vor putea fi aduse la cunoștința statelor membre.
            
         
               4.
            
            
               
                  Excepții
               
               Tonajul brut al navelor a căror formă sau principii de construcție sunt de o așa manieră încât aplicarea formulelor de mai sus ar fi nepotrivită sau impracticabilă (catamaran, trimaran sau alte nave de concepție deosebită) se va stabili de administrația statului membru respectiv. În acest caz, administrația statului membru respectiv va informa Comisiei cu privire la metodele utilizate în acest sens. Acestea se vor trimite spre examinare celelaltor state membre.
            
         ANEXA II
   PROGRAM DE APLICARE A PARAMETRILOR CONVENȚIEI DE LA LONDRA LA NAVELE MICI DE LA 0 LA 15 METRI LUNGIME TOTALĂ PENTRU CARE NU SUNT DISPONIBILI PARAMETRII Bi ȘI Ti
   
   În termen de două luni de la adoptarea prezentei decizii, Comisia va fi informată despre numărul (n) de nave care trebuie remăsurate.
   Aplicarea parametrilor Convenției de la Londra la navele la care face referire această anexă are loc în ritmul următor:
   
               —
            
            
               până la 31.12.1995: cel puțin 25 % din n;
            
         
               —
            
            
               până la 31.12.1996: cel puțin 50 % din n;
            
         
               —
            
            
               până la 31.12.1997: cel puțin 75 % din n;
            
         
               —
            
            
               până la 31.12.1998: 100 % din n.
            
         ANEXA III
   PROGRAM DE REMĂSURARE A NAVELOR CU O LUNGIME CUPRINSĂ ÎNTRE 15 METRI LUNGIMEA TOTALĂ ȘI 24 METRI LUNGIMEA ÎNTRE PERPENDICULARE
   În termen de două luni de la adoptarea prezentei decizii, Comisia va fi informată despre numărul de nave care trebuie remăsurate (N).
   Remăsurarea efectivă a navelor vizate în această anexă are loc în ritmul următor:
   
               —
            
            
               până la 31.12.1997: cel puțin 33 % din N;
            
         
               —
            
            
               până la 31.12.1999: cel puțin 55 % din N;
            
         
               —
            
            
               până la 31.12.2001: cel puțin 77 % din N;
            
         
               —
            
            
               până la 31.12.2003: 100 % din N.